Gintautas Jakštas

(g. 1990 m. gegužės 28 d. Plungėje) – Lietuvos skaičiavimų, švietimo specialistas.

Biografija

Išsilavinimas 
2006–2008 m. Plungės Saulės gimnazija.

2008–2012 m. Vilniaus universiteto Matematikos ir informatikos fakultetas, ekonometrijos bakalauras. 2013–2014 m. Tilburgo universiteto (Nyderlandai) Ekonomikos ir vadybos fakultetas, finansų ir draudimo matematikos magistras.

Karjera 
2012–2013 m. Statistikos departamento, Kainų skyriaus vyr. specialistas. 2015–2016 m. Lietuvos draudimo, kainodaros ekspertas.

2015–2016 m. Vyriausybės strateginės analizės centro (STRATA) politikos analitikas. 2016–2020 m. STRATA Studijų politikos ir karjeros analizės skyriaus vadovas.

Nuo 2021 m. Lietuvos mokslo tarybos valdybos narys.

2020 m. gruodžio 21 d. – 2023 m. liepos 3 d. buvo švietimo, mokslo ir sporto viceministru studijų, mokslo sritims.

2023 m. liepos 3 d. tapo Švietimo, mokslo ir sporto ministru.

Kita patirtis 
Nuo 2018 metų buvo laisvai samdomas švietimo ekspertas. 2020 m. Nacionalinei švietimo agentūrai rengė analizę ir rekomendacijos, kaip geriausiais būdais įvertinti mokinius, Europos profesinio mokymo plėtros centrui (CEDEFOP) - Europos įgūdžių indekso apžvalgą, 2018–2019 m. Europos Komisijos rekomendacijas Vengrijos suaugusiųjų švietimui, „Dvynių projekto“ rekomendacijas Azerbaidžano švietimui.

Su bendraautoriais yra parengęs įvairias apžvalgas ir tyrimus ekonomikos, mokymosi visą gyvenimą, senstančios visuomenės, studijų, švietimo, žmogiškojo kapitalo, profesinio mokymo ir susijusiomis tematikomis. Dalyvavo nacionalinėse ir tarptautinėse (EBPO ir Europos Komisijos) ekspertų ir darbo grupėse.

Šaltiniai 

Lietuvos švietimo ir mokslo ministrai